dh-unibe/image-text_koenigsfelden-charters-post-1500 huggingface dataset:
Wir, Fridrich, von gots gnaden hertzog zuͤ Oͤsterrich, zuͤ Steyr, ✳ zuͤ Kerndn̄ und
zuͤ Krayn, ✳ graͤff ze Tyrol ꝫcꝭ, ✳ tuͦn kunt fùr uns, unser bruͤder und erben,
das wir der edeln, ùnser liebn̄ muͦmen ✳ Elsbethn̄, graͤfin von Liningen, klostˀfraͤwn̄
ze Kùngsvelt, ✳ von besundˀn gnadn̄ und frùntschaft lydenklich gegebn̄ habn̄ und
gebn̄ ir oͧch wissentlich mit disem brief ✳ ein guͦt, gelegen in dem Eigen, ✳ genant
Ysentals Guͦt, ✳ giltet fùnfthalb pfunt haller, ✳ fùnfthalb mùt roggn̄ ✳ und zwoͤy
malter habˀn jerlichs geltz. ✳ harumb, so emphelhn̄ und schaffen wir ✳ mit einem
jeklichen unsˀm amptman und vogt in dem Eigen, wer der je den̄ ist, ✳ und wellent
oͤch ernstlich, ✳ dz er die vorgen̄ unser muͦmen von Lyningen ✳ bi dem selb̄n guͦt
und gùltde ✳ vestenkl̄ schirm und halt, ✳ und oͤch jerlich vor menklichem usricht
und nicht gestatte, ✳ dz ir das ✳ in dhein weg vˀzogen ✳ oder dar an bekùmbert
werd, ✳ das ist gentzlich unser meynūg. ✳ als den̄ der hocherborn fùrst, ✳ ùnser liebˀ
herre und vattˀ ✳ hertzog Lùpolt, hertzog zuͦ Oͤsterrich, seliger gedechtnùzz, ✳ und
yetzind ✳ ùnser lieber bruͦdˀ, hertzog Lùpolt, ✳ der selbn̄ ùnser muͦmen von Lyningē
etwas geltz ✳ in lipdings wise ✳ verschaft und gebn̄ hant ✳ uff ùnserm geleit ze
Brugg, ✳ als den̄ ir brief wol wisent, ✳ empfelhen un̄ schaffen wir und wellent
ouch ernstlich, ✳ dz die selb̄n ùnser geleiter ze Brugg, welch die dan̄ sint, ✳ der vorgn̄
ùnser muͦmen vō Lyningen ✳ ir lipding, naͤch der selb̄n ir brief sag, ✳ vor menklichm̄
àn alles vˀziehn̄ ✳ usrichten und bezalen, ✳ wan wir inen ✳ dz egen̄ lipding
gelt ✳ an ir raitung gˀn abziehen welln̄, an geverd. ✳ gebn̄ ze Ensissheim, an
mentag naͧch sant Gallen tag, ✳ naͧch Crists gebùrt vierzehen hundˀt und vier jar.
dd in cons₎ ✳
Kgsf. 463
Windisch
Staatsarchiv
AARGAU
✳ K ✳
D ✳ 10 ✳
wist um̄ j guͦtt im
ampt Eig₎ ✳ heist
Isentals guͦtt
✳